Lasten välinen riita kärjistyi Turussa.

Turussa Samppalinnan koulussa tapahtui tänään välikohtaus, jossa kolme aikuista tunkeutui kesken oppitunnin neljäsluokkalaisten luokkaan ja pahoinpiteli opettajaa ja yhtä luokalla ollutta poikaa.

Tilanne alkoi lasten välituntiriidasta. Toisena osapuolena ollut tyttö kertoi riidasta äidilleen. Äiti puolestaan sanoi, että lapsen isovanhemmat hakevat tämän koulusta. Heidän saavuttuaan kouluun kaikki lasta hakemaan tulleet tunkeutuivat luokkaan ja alkoivat pahoinpidellä luokan opettajaa ja riidassa toisena osapuolena ollutta poikaa.

Poliisi otti tekijät kiinni tapahtumapaikalta.